CELEX: 62019CN0654
Language: ro
Date: 2019-09-03 00:00:00
Title: Cauza C-654/19: Cerere de decizie preliminară introdusă de Landesgericht Korneuburg (Austria) la 3 septembrie 2019 – FP Passenger Service/Austrian Airlines AG

2.12.2019   
            
            
               RO
            
            
               Jurnalul Oficial al Uniunii Europene
            
            
               C 406/12
            
         
      Cerere de decizie preliminară introdusă de Landesgericht Korneuburg (Austria) la 3 septembrie 2019 – FP Passenger Service/Austrian Airlines AG
      (Cauza C-654/19)
      (2019/C 406/18)
      Limba de procedură: germana
      
         Instanța de trimitere
      
      Landesgericht Korneuburg
      
         Părțile din procedura principală
      
      
         Apelantă: FP Passenger Service
      
         Intimată: Austrian Airlines AG
      
         Întrebarea preliminară
      
      Articolele 5, 6 și 7 din Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor și de abrogare a Regulamentului (CEE) nr. 295/91 (1) trebuie interpretate în sensul că, ținând seama de Hotărârea din 4 septembrie, Germanwings (C-452/13, EU:C:2014:2141), potrivit căreia momentul deschiderii ușilor este determinant în stabilirea întârzierii trebuie să se țină seama de diferența dintre ora efectivă a deschiderii ușilor și ora de sosire programată sau de diferența dintre ora efectivă a deschiderii ușilor și ora prezumată a deschiderii ușilor în cazul în care zborul ar fi sosit la ora programată?
      
         (1)  JO 2004, L 46, p. 1, Ediție specială, 07/vol. 12, p. 218, rectificare în JO L 94, 2016, p. 17.